Primma era chiammata Petra Herculis, 'a liggenda rice che Ercole, turnanno da Spagna da decima delle sue dodici fatiche, primma 'e fundà 'e città 'e Ercolano e Stabiae, staccaje 'a cimma 'e monte Faito 'e 'a jettaje a 'mmare, furmanno accussì 'o scuoglio: mmane 'a ll'epoca romana 'ncoppa ce steva 'nu tempio pe Ercole, ma oggi è rimasto sulo 'nu piezzo 'e muro fatto opus reticolatum; appriesso fuje pure chiammato Preta 'e Plinio, pecché 'o scrittore Gaio Plinio Secondo, ccà murette sotto all'eruzione do Vesuvio 'o 79. 'O primmo ducumento addò sta scritto 'o nomme attuale è 'e ll'epoca 'e papa Innocenzo III, che dinto 'na bolla parla 'e Rubellanium, oggi Ruvigliano, comme cunfine tra 'e diocesi 'e Napule e 'e Nola: 'o nomme pe l'archeologi vene do cugnomme 'e n'antica famiglia romana, 'a gens Rubilia oppure do consulo Rubelio, padrone do scuoglio, o ancora da parola latina robilia, chianta leguminose, suòccio 'e cicerchie, che crisceveno assaje dinto 'a zona 'e ll'ager.